Стефан Маларме
Възобновление

Превод от френски: Пенчо Симов, 1978

chitanka.info

Пролетта болнава тъжно прекрати

зимата — сезона на изкуство с блага

ведрина; у мене слабост се разтяга

във прозявка дълга с гаснещи мечти.

В черепа ми хладни мрачини бледнеят

стегнат е в желязо, сякаш в саркофаг,

подир блян в полята скитам се недраг,

там, в мъзга удавен, секва суховеят,

после падам ничком, луд от аромат,

за мечтата свидна гроб с глава дълбая

хапейки земята, гдето никне цвят,

и на тая скука, чезнещ, чакам края.

А пред мен Лазурът се усмихва пак,

цвърка под лъчите птичият орляк.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.